
MEMÒRIA JUSTIFICATIVA DEL CONTRACTE

1. Objecte del contracte

Servei de consultoria financera externa sobre el deute públic i les operacions financeres de la Generalitat de Catalunya i el seu sector públic administratiu i empresarial.
Codi CPV: 79412000-5 - Serveis de consultoria en gestió financera
2. Naturalesa i extensió de les necessitats que pretenen cobrir-se mitjançant el contracte 

El Departament d’Economia i Finances de la Generalitat de Catalunya té la necessitat de disposar d’un servei de consultoria sobre l’endeutament de la Generalitat de Catalunya i el seu sector públic administratiu i empresarial que permeti acomplir la Resolució, de 4 de juliol de 2017, de la Secretaria General del Tresor i Política Financera, per la qual es defineix el principi de prudència financera aplicable a les operacions d’endeutament i derivats de les comunitats autònomes i entitats locals en què s’estableix que la Comunitat Autònoma de Catalunya ha de disposar d’un assessorament financer extern independent, ja que no disposa d’eines de valoració pròpies, per valorar el càlcul del cost del finançament del Tresor i els derivats contractats. 
A més a més, disposar d’un servei d’assessorament financer és essencial per donar compliment al Pla Catalunya Lidera, en el qual es declara que la sostenibilitat financera i fiscal és essencial per garantir l’estabilitat i el desenvolupament econòmic i, per això, tant en la seva actuació 5.1.2 com al Pla Departamental del Departament d’Economia i Finances, s’estableix com a objectiu portar a terme una política pressupostària orientada a l’equilibri de les finances públiques, la reducció progressiva del dèficit i de l’endeutament i el manteniment de l’accés al finançament als mercats. 
També es considera convenient disposar d’un servei d’assessorament extern per completar el seguiment dels mercats financers domèstics i internacionals i la normativa relacionada, que duu a terme la Direcció General de Política Financera i Assegurances, per tal de proveir de les informacions necessàries que permetin a la Generalitat concertar llurs operacions d’endeutament en les millors condicions de mercat possibles i efectuar una adient gestió del risc de tipus d’interès i de canvi.
3. Valor estimat del contracte
El valor estimat del contracte és 192.000,00 € IVA exclòs, d’acord amb el desglossament següent:
· Import licitació 2027


48.000,00 €

· Estimació pròrroga 2028

48.000,00 €

· Estimació pròrroga 2029

48.000,00 €

· Estimació pròrroga 2030

48.000,00 €

Aquest contracte no està subjecte a regulació harmonitzada

4. Import licitació

El pressupost màxim de licitació és 48.000,00 € (QUARANTA-VUIT MIL EUROS), IVA exclòs que, un cop aplicat el 21 % en concepte d’IVA corresponent, resulta un import de 58.080,00 €.
5. Unitat encarregada del seguiment i execució ordinària del contracte/ Responsable del contracte 

La direcció, coordinació i supervisió del contracte es duran a terme per la Direcció General de Política Financera, Assegurances i Tresor.
La persona responsable del contracte és el/la directora/a general de Política Financera, Assegurances i Tresor.
6. Justificació, en el seu cas, de no dividir en lots l’objecte 

Donat que l’objecte del contracte, d’acord amb el plec de prescripcions tècniques, es divideix en dos apartats, un primer, consistent en fer un seguiment i assessorament permanent sobre les condicions financeres de mercat i les diferents alternatives de finançament i, un segon apartat, consistent en informar sobre l’endeutament de la Generalitat i del seu sector públic administratiu i empresarial, informe que es realitza en coherència i d’acord amb les conclusions extretes de l’execució del primer apartat, la divisió de l’objecte del contracte en dos lots pot posar en risc l’adequada execució d’aquest contracte.
7. Informe d’insuficiència de mitjans 

El Departament no disposa dels recursos i mitjans especialitzat per a la realització de l’objecte del contracte.

8. Elecció del procediment de contractació a seguir 
Procediment obert atès el seu valor estimat 
Carrer del Foc, 57 

08038 Barcelona
Tel. 933 162 000

